Birheng Maria

Kini nga panid mahitungod sa Katoliko, Ortodokso, ug Angglikano nga pagsabot kang Maria; para sa heneral nga pagsabot, tan-aw sa María (inahan ni Jesús).

Ang Birheng Maria maoy tradisyonal nga tawag nga partikular nga gigamit sa mga Romano Katoliko, Anglikano, ug ubang Silangang Ortodokso ug Silangang Katoliko.

Ang tawag dili lang pagtoo sa pagkaputli ni Maria kundili apil na usab sa iyang papel sa pagpalambo sa simbahan ug sa tanang mga Kristyano. Sa Dogmatikong Konstitusyon sa Simbahan (Nombyembre 21, 1964), gipasar sa Ikaduhang Konseho Vaticano, si Maria pagatawgon ug Advocate, Auxiliatrix, Adjutrix, ug Mediatrix. Si Maria pagatawgon usab ug "Atong Inahan", ug "Inahan sa Dios".

Mga Pag-ampo kang Maria
Ang usa sa mga unang pag-ampong Marian mao ang Sub tuum praseidium, o Ilawom sa Imong Proteksyon, niadtong ikaduhang siglo. Usa ka papyrus nga niadto pang sirka 250, adunay mga pag-ampo nga Griego. Kining maong basahon naukayan sa Ehipto niadtong 1917, ug usa sa mga sayo nga reperensya sa pangalang Theotokos. Kining "Theotokos" na-otorisar sa Konseho sa Epeso niadtong 431, nga nagpahinumdum sa papel sa Mahal nga Birhen sa inkarnasyon ni Jesus isip Pulong sa Dios, ug ang iyang lugar sa Kasaysayan sa Kaluwasan.

Usa sa mga pinakasikat nga debosyon sa Mahal nga Birhen mao ang Rosaryo ni Sto. Dominggo. Kini mao ang pag-ampo sa lima ka "dekada" sa Rosaryo. Matag dekada adunay usa ka Amahan Namo, napulo ka Maghimaya ka Maria, ug usa ka Himaya sa Amahan. Kini pagahimoon dungan sa pamalandong sa mga Misteryo sa Kinabuhi ni Jesus. Kini pagatapuson sa Maghimaya ka Reyna, ug sa Litaniya sa Mahal nga Birhen.
María (inahan ni Jesús)
Mga natawo sa wala mailhi nga tuig
Mga namatay sa wala mailhi nga tuig
Mga natawo sa wala mailhi nga petsa
Mga namatay sa wala mailhi nga petsa